Са змястоўным дакладам перад прысутнымі выступіў Канстанцін Сумар. Ён адзначыў, што Брэстчына ў цэлым з’яўляецца адным з найбольш перспектыўных рэгіёнаў для вядзення бізнесу ў Беларусі, паколькі з’яўляецца своеасаблівым фарпостам на мяжы Мытнага саюза. Акрамя гэтага, за апошнія два гады Прэзідэнтам і ўрадам краіны прыкладзены істотныя намаганні па рэфармаванні эканомікі, лібералізацыі заканадаўства. На новы віток свайго развіцця выйшаў заяўляльны прынцып “адно акно”. Спрошчана працэдура выдзялення зямельных участкаў, прыняты новыя льготы і прэферэнцыі ў свабодных эканамічных зонах і інш. Канстанцін Андрэевіч падкрэсліў, што інвестыцыйная стратэгія была і застаецца ў ліку прыярытэтаў для краіны. Ён выказаў спадзяванне, што такі форум дазволіць пашырыць кругагляд бізнесменаў, павысіць іх інфармаванасць, дапаможа абмеркаваць шматлікія пытанні гандлёва-эканамічнага супрацоўніцтва.